KAPITULO 117
Ti Pangrabii ti Apo
MATEO 26:
NAAMMUAN A TRAIDOR NI JUDAS
INRUGI NI JESUS TI MEMORIAL
ITI NASAPA A PASET DAYTOY A RABII, INSURO NI JESUS kadagiti apostolna ti leksion maipapan iti kinapakumbaba idi binugguanna dagiti sakada. Mabalin a nalpasen ti pannanganda iti Paskua idi inadawna dagiti sasao ni David. Kinunana: “Ti pagtaltalkak a nadekket a gayyemko a makipangpangan kaniak ket nagbalin a kabusorko.” Kalpasanna, inlawlawagna: “Maysa kadakayo ti mangtraidorto kaniak.”
Nagkikinnita dagiti apostol, ket dinamagda: “Siak kadi dayta, Apo?” Uray ni Judas nagsaludsod met. Imbaga ni Pedro a damagen ni Juan, a kaabay idi ni Jesus iti lamisaan, tapno ammuenna no asino ti tuktukoyenna. Gapuna, insaludsod ni Juan ken Jesus: “Apo, asino ti tuktukoyem?”
Kinuna ni Jesus: “Daydiay pangtedak iti tinapay nga isawsawko.” Idi naisawsawnan ti tinapay, intedna dayta ken Judas, a kinunana: “Pumanawto ti Anak ti tao, a kas iti naisurat maipapan kenkuana, ngem asi pay ti mangtraidor iti Anak ti tao! Nasaysayaat no saan koman a nayanak.” (Juan 13:26; Mateo 26:24) Simrek ni Satanas ken Judas. Nagbalin a dakes daytoy a lalaki, timmuloken a mangaramid iti pagayatan ti Diablo ken nagbalin nga “anak ti pannakadadael.”
Kinuna ni Jesus ken Judas: “Ti ar-aramidem, aramidemon a dagus.” Mabalin a pampanunoten ti dadduma nga apostol nga ibagbagana ken Judas, a mangig-iggem idi iti kahon ti kuarta: “‘Inka gumatang iti kasapulantayo para iti piesta,’ wenno mangted iti tulong kadagiti napanglaw.” (Juan 13:
Iti daytoy a rabii ti Paskua, inrugi ni Jesus ti baro a pangrabii. Nangala iti tinapay, nagyaman babaen ti kararag, pinispisina, ket intedna kadagiti apostol tapno kanenda. Kinunana: “Daytoy ti mangisimbolo iti bagik a maidaton agpaay kadakayo. Itultuloyyo nga aramiden daytoy kas panglaglagip kaniak.” (Lucas 22:19) Naipasa ti tinapay, ket nangan dagiti apostol.
Kalpasanna, nangala ni Jesus iti maysa a kopa ti arak, nagyaman babaen ti kararag, ken impasana kadakuada. Imminum iti kopa ti tunggal maysa, kalpasanna, kinuna ni Jesus: “Daytoy a kopa ti mangisimbolo iti baro a tulag a patalgedan ti darak a maibukbok maipaay kadakayo.”
Iti kasta, inyurnos ni Jesus ti pananglaglagip iti ipapatayna a masapul a tinawen a selebraran dagiti pasurotna iti Nisan 14. Ipalagip daytoy ti inaramid ni Jesus ken ni Amana tapno mawayawayaan dagiti addaan iti pammati manipud iti panangadipen ti basol ken ipapatay. Nasaysayaat pay dayta ngem ti Paskua dagiti Judio ta ipaayna ti pudno a pannakawayawaya dagiti mamati.
Imbaga ni Jesus a ti darana ket “maibukbok para iti adu tapno mapakawan dagiti basol.” Karaman iti adu a mapakawan ket dagiti matalek nga apostolna ken dadduma pay a kas kadakuada. Dagitoy ti kaduananto iti Pagarian ni Amana.
Ammuem ti Ad-adu Pay
Napapatay ni Jesu-Kristo
Ania a baro a rambak ti inyusuat ni Jesus sakbay a naliputan ken nailansa iti kayo?
Ti Pangrabii ti Apo—Panglaglagip a Pakaidayawan ti Dios
Naibilin kadagiti Kristiano nga angayenda ti Panglaglagip iti ipapatay ni Kristo. Kaano ken kasano ti pannakaangay daytoy?
pag_Latn ilo_Latn ayr_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn